text: Fodbold-start udskudt
  20 marts 2013 kl. 11.49
  Hverken Fredericia eller Vejle Boldklub Kolding kommer i kamp i weekenden, hvor sæsonen begynder i 1. division i fodbold. Fredericia på grund af frost - Vejle på grund af landsholdet.
  Banen på Fredericia stadion er så dybfrossen, at klubben har måttet aflyse premieren på forårssæsonen mod Lyngby.
  Sæsonen begynder ellers i weekenden. Men flertallet af kampene risikerer aflysning på grund af frosten.
  Kun på tre stadions er der varme i banen: Det er der i Vejle, Viborg og i Slagelse, hvor FC Vestsjælland spiller.
  Veje Boldklub Kolding skulle have været til Viborg for at spille, men har aflyst.
  Ikke på grund af vejret - som nævnt er banen i Viborg opvarmet - men på grund af, at to spillere er blevet udtaget til U 21-landsholdet.
  U 21 spiller mandag mod Norge.
  De to er Jeppe Andersen og Oliver Thychosen.
  Indtil videre er Skive-AB og FC Vestsjælland-Brønshøj de eneste kampe, som bliver spillet i weekenden. 
  HB Køge-FC Hjørring er ligesom FC Fredericia-Lyngby er udsat på grund af vejret.
  